અનામિકા આખા ઘરમા બધાની લાડલી હતી. કરોડપતિ તો નહીં પણ મોજીલો પરિવાર તો ખરો. લાડને કારણે હવે અનામિકા ઉદ્ધત પણ બનવા લાગી હતી. પણ ધૃતરાષ્ટ્રના શિષ્ય ન હોય તેમ સતિષભાઈને તો તેની ઉદ્ધત્તા દેખાઈ જ નહીં. માં બહુ સાલસ પણ અનામિકા મોટા ભાગનો સમય પપ્પા સાથે જ હોય, એટલે માં ની બહુ છાપ પડતી નહિ. અનામિકા બાદ સતિષભાઈને ત્યાં બીજી દીકરીનો જન્મ થયો. હવે પ્રેમની વહેંચણી થવા લાગી. પછી તો સતિષભાઈના બીજા ભાઈઓને ત્યાં પણ ફાલ વધવા લાગ્યો.